CELEX: 62020TN0340
Language: lv
Date: 2020-06-03 00:00:00
Title: Lieta T-340/20: Prasība, kas celta 2020. gada 3. jūnijā – Galván Fernández-Guillén/VNV

27.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 247/44
            
         
      Prasība, kas celta 2020. gada 3. jūnijā – Galván Fernández-Guillén/VNV
      (Lieta T-340/20)
      (2020/C 247/61)
      Tiesvedības valoda – spāņu
      
         Lietas dalībnieki
      
      
         Prasītājs: José María Galván Fernández-Guillén (Madride, Spānija) (pārstāvji: M. Romero Rey un I. Salama Salama, advokāti)
      
         Atbildētāja: Vienotā noregulējuma valde (VNV)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt 2020. gada 17. marta Lēmumu SRB/EES/2020/52, ar ko nosaka, vai ir jāpiešķir kompensācija Banco Popular Español S.A. akcionāriem un kreditoriem, attiecībā uz kuriem ir veiktas noregulējuma darbības;
               
            
                  —
               
               
                  piespriest VNV atlīdzināt tiesāšanās izdevumus šajā tiesvedībā.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo prasības pamatu tiek apgalvots pamattiesību uz privātīpašumu pārkāpums, ciktāl Banco Popular noregulējuma laikā bija pozitīvi neto aktīvi, kas neattaisnoja [akciju] atņemšanu bez kompensācijas.
               
            
                  2.
               
               
                  Ar otro prasības pamatu tiek apgalvots tiesību uz īpašumu pārkāpums, jo nepastāvēja skaidri vērtējuma kritēriji, pieņemot noregulējumu Banco Popular, ar atpakaļejošo spēku piemērojot jaunus kritērijus, kas pieņemti Komisijas Deleģētājā regulā (ES) 2018/344 (1), kas nebija stājusies spēkā līdz 2018. gada 29. martam, proti, astoņus mēnešus pēc noregulējuma Banco Popular.
               
            
                  3.
               
               
                  Ar trešo prasības pamatu tiek apgalvots Deloitte neatkarības trūkums, lai veiktu 3. vērtējumu, uz kuru balstīts Lēmums JUR/EES/2020/52, ņemot vērā to, ka tas pats revīzijas uzņēmums bija veicis provizorisko 2. vērtējumu.
               
            
                  4.
               
               
                  Ar ceturto prasības pamatu tiek apgalvots tiesību uz aizstāvību pārkāpums, paturot VNV rīcībā noteikto neizpaužamo un no Banco Popular akcionāriem un kreditoriem slēpto informāciju, aizbildinoties ar to, ka “tās publiskošana varētu pārkāpt iestādes tiesības uz aizstāvību attiecībā uz notiekošajiem pārkāpumu procesiem”.
               
            
         (1)  Komisijas deleģētā regula (ES) 2018/344 (2017. gada 14. novembris), ar ko Eiropas Parlamenta un Padomes Direktīvu 2014/59/ES papildina attiecībā uz regulatīvajiem tehniskajiem standartiem, kuros konkretizēti kritēriji attiecībā uz metodiku par piemērojamo režīmu atšķirības vērtēšanu noregulējuma gadījumā (OV 2018, L 67, 3. lpp.).